OBH 1763/1996.
Az állampolgári jogok országgyűlési biztosának jelentése
Ügyintéző: Dr. Gáspárné dr. Pere Katalin

Az eljárás megindulása

N. B. pécsi lakos panasszal fordult az állampolgári jogok országgyűlési biztosához, mert a Baranya Megyei Nyugdíjbiztosítási Igazgatósághoz 1992. december 21-én benyújtott nyugdíj igényét hosszadalmasan több, egymástól eltérő összegű ellátásról szóló határozattal állapította meg.

Megállapított tényállás

A panaszos az igény megnyílásának napjától 1992. december 22-től visszamenőleg a Baranya Megyei Bíróság 1. Pf. 20.270/1995/4. számú ítélete alapján 11.206.- Ft nyugellátásban részesült, mely a 266-83488-6 törzsszámon került folyósításra, jelenlegi összege 20.580.- Ft + 7.500.- Ft családi pótlék.

A beadványból, az utólag a panaszos által megküldött iratokból és a lefolytatott vizsgálat eredményeként megállapítottam, hogy a Baranya Megyei Nyugdíjbiztosítási Igazgatóság a benyújtott igény alapján nem tudta véglegesen elbírálni a nyugdíj igényt. A fentiek miatt először egyszeri előleget, majd folyamatos előleget állapított meg. Az Igazgatóság elsőfokú határozatát a panaszos megfellebbezte, a másodfokú határozattal szemben pedig keresettel fordult a Pécsi Városi Bírósághoz. A bíróság elsőfokú ítéletét is megfellebbezte átlagkeresetét vitatva.

A Baranya Megyei Nyugdíjbiztosítási Igazgatóság a Baranya Megyei Bíróság 1995. június 9-én érkezett 1. Pf. 20.270/1995/4. sz. ítélete alapján 1996. február 15-én kelt 22-19645/92/52. sz. határozatát a panaszos ismét megfellebbezte. A fellebbezést az Igazgatóság 22-19645/1992. 56 sz. határozatával elutasította. A panaszos tovább vitatva nyugdíja összegét a fenti határozat ellen ismét keresetet nyújtott be a Pécsi Városi Bírósághoz.

A panaszos 1996. szeptember 26-án érkezett levelében, melyhez mellékelte a hivatal kérésére megküldött iratokat (utólagosan), közölte, hogy a Pécsi Városi Bíróság 1996. október 2-re keresete alapján kitűzött tárgyalásra nem kíván elmenni.

A nyugdíj megállapítása során valóban több határozat született, mivel az igény elbírálásához szükséges adatok hiányosak voltak. Ezt követően pedig a fellebbezés és a kereset benyújtás eredményeként született másodfokú határozat, illetőleg ítéletek alapján.

A módosítások okai: egyízben a megállapításkor történt számolási hiba (+ 37.- Ft.) a bíróság ítélete alapján beszámított munkaviszony megszűnését követően kifizetett munkabér és szabadság megváltás.
Az eljárás során egyízben + 37.- -9.- Ft. + 131.- Ft. beszámítására került sor.

A leírtakra tekintettel medállapítottam, hogy a beadványban leírt panasz ügyében az Obtv. alapján nincs hatásköröm a további vizsgálat folytatására. A hatáskör hiányáról a panaszost levélben tájékoztattam.

Budapest, 1996. november 4.

Gönczöl Katalin